stanford-oval/wikipedia huggingface dataset:
ליריק רוס
קריירה

היא החלה את קריירת המשחק שלה בגיל צעיר – הופעתה הראשונה הייתה בגיל 9 בקמפיין של הארגון הדמוקרטי לגיוס תרומות וקידום נשים בפוליטיקה "רשימת אמילי" עבור הילרי קלינטון.
בשנת 2015 הופיעה רוס בפרק בסדרה "סירנות" (אנ') ובעונה הרביעית של "שיקגו Fire" בתפקיד קטן.
בשנת 2017 החלה להופיע בעונה השנייה של סדרת הדרמה "החיים עצמם" בתפקיד דז'ה. בתחילה התפקיד שלה אמור היה להיות לכמה פרקים בלבד, אך היא קודמה לתפקיד קבוע החל מהעונה השלישית, תפקיד אותו מילאה עד לסיום הסדרה בשנת 2022. בשנת 2018 הייתה מועמדת לפרס בחירת הנוער על משחקה ב"החיים עצמם", וזכתה בפרס כוכבת הטלוויזיה הפורצת בפרסי בחירת הנוער 2018. ב-2019 הוענק פרס גילדת השחקנים לאנסמבל הסדרה "החיים עצמם". בשנים 2019, 2020, ו-2021 הייתה מועמדת לפרס NAACP Image על משחקה ב"החיים עצמם".
בשנת 2019 שיחקה בסרט "Canal Street" (אנ') בתפקיד טמקה. הסרט הוקרן בבכורה בפסטיבל האמריקאי לסרטים שחורים.
בשנת 2022 דיבבה בסרט ההנפשה "ונדל וויילד". הסרט הוא סטופ מושן ורוס מעניקה את קולה לדמות הראשית קאט אליוט.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | Rogers Park | רובי |  |
| 2019 | Canal Street | טמקה |  |
| 2022 | The Class | קייסי |  |
| 2022 | ונדל וויילד | קאט אליוט | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | סירנות | לילי | פרק: "All the Single Ladies" |
| 2015 | שיקגו Fire | ילדה | פרק: "I Walk Away" |
| 2017–2022 | החיים עצמם | דז'ה פירסון | תפקיד אורח (עונה 2) תפקיד ראשי (עונות 3–6); 79 פרקים |
| 2025 | איירון הארט | נטלי וושינגטון | מיני-סדרה עתידית של דיסני+ |
פרסים ומועמדויות

| שנה | פרס | קטגוריה | יצירה | תוצאה |
| --- | --- | --- | --- | --- |
| 2018 | פרסי בחירת הנוער | Choice TV Breakout Star | החיים עצמם | מועמדות |
| 2019 | פרסי ה-BET | פרס כוכבים צעירים | החיים עצמם | מועמדות |
| 2019 | פרס גילדת שחקני המסך | ביצוע יוצא מן הכלל של אנסמבל בסדרת דרמה | החיים עצמם | זכייה |
| 2019 | פרסי NAACP image | ביצועים יוצאי דופן של נוער (סדרה, מיוחד, סרט טלוויזיה או סדרה מוגבלת) | החיים עצמם | מועמדות |
| 2020 | פרסי NAACP image | ביצועים יוצאי דופן של נוער (סדרה, מיוחד, סרט טלוויזיה או סדרה מוגבלת) | החיים עצמם | מועמדות |
| 2020 | פרסי NAACP image | שחקנית משנה מצטיינת בסדרת דרמה | החיים עצמם | מועמדות |
| 2021 | פרסי NAACP image | ביצועים יוצאי דופן של נוער (סדרה, מיוחד, סרט טלוויזיה או סדרה מוגבלת) | החיים עצמם | מועמדות |
| 2023 | פרסי NAACP image | ביצועים יוצאי דופן בקול אובר, סרט קולנוע | ונדל וויילד | מועמדות |
הערות שוליים

1 2  Lyric Ross On The Impact Of Playing A Foster Kid On 'This Is Us', HuffPost, ‏2019-10-28 (באנגלית)
↑  Borys Kit, Borys Kit, ‘This Is Us’ Actress Lyric Ross Joins Marvel’s ‘Ironheart’ (Exclusive), The Hollywood Reporter, ‏2022-02-25 (באנגלית אמריקאית)
↑  Anne Easton, How Lyric Ross’ Personal Life Helps Her Understand Deja’s Mindset On ‘This Is Us’, Forbes (באנגלית)
↑  Lauren Cox, Lyric Ross, 14: Meet The Incredible Young Actress Behind Deja On ‘This Is Us’, Hollywood Life, ‏2017-10-25 (באנגלית)
↑  Nellie Andreeva,Denise Petski, Nellie Andreeva, Denise Petski, ‘This Is Us’: Lyric Ross As Deja Upped To Series Regular For Season 3, Deadline, ‏2018-08-27 (באנגלית)
↑  Joe Otterson, Joe Otterson, ‘This Is Us’ Star Lyric Ross Joins Marvel Series ‘Ironheart’ at Disney Plus, Variety, ‏2022-02-25 (באנגלית אמריקאית)
↑  Erik Pedersen, Erik Pedersen, ‘Wendell & Wild’ Trailer: Jordan Peele & Keegan-Michael Key Are Lyric Ross’ Demons In Stop-Motion Netflix Toon, Deadline, ‏2022-09-06 (באנגלית אמריקאית)
ודט לים

| --- | --- |
אין תמונה חופשית
 לידה:  14 בנובמבר 1979 (בת 45) אריזונה, ארצות הברית ארצות הברית
 מדינה:  ארצות הברית 
 תקופת הפעילות:  מ-2007
 מקום לימודים:  בית הספר לאומנויות טיש
 פרופיל ב-IMDb
 
ודט לים (באנגלית: Vedette Lim; נולדה ב-14 בנובמבר 1979) היא שחקנית אמריקאית, הידועה בתפקידיה כדבון ב"שיקגו Fire" והאנליסטית אליס טיילור בסדרה "FBI".
ביוגרפיה

לים נולדה באריזונה וגדלה בסיאטל, וושינגטון, משפחתה היא ממוצא סיני ואירופאי.
לאחר סיום התיכון היא עברה לעיר ניו יורק שם למדה בבית הספר לאמנויות על שם טיש באוניברסיטת ניו יורק.
קריירה

לאחר סיום בית הספר למשחק טיש עבדה בעיקר בתיאטרון ובפרסומות.
בשנת 2007 הייתה הופעת הבכורה שלה בטלוויזיה בסדרה "שש מעלות" (אנ') של ABC.
בשנת 2008 שיחקה בתפקיד קטן כאיימי בסדרה "כשהעולם מסתובב" של CBS.
לאחר שהגיעה להוליווד בשנת 2010, היא לוהקה לתפקידי טלוויזיה במספר סדרות ביניהן: "מדיום" The Forgotten", """Victorious", "Parenthood.
בהמשך הופיעה במספר סרטי אינדי ובסרטים קצרים, עד שלוהקה בתפקיד נעמי, מושא האהבה של טארה ת'ורטון, בעונה הרביעית של הסדרה "דם אמיתי" של HBO ב-2011.כמו כן באותה שנה היא הופיעה עם נטלי פורטמן ואשטון קוצ'ר בקומדיה הרומנטית של איבן רייטמן "קשר לא מחייב".
מאז היא המשיכה לשחק בתפקידי אורח בכמה מהתוכניות הנצפות ביותר כמו ד"ר פולי פרסטון, מושא האהבה של אריזונה ב"האנטומיה של גריי", "סקורפיון" (אנ'), "קאסל", "בונז", "הוואי חמש-אפס" ו"הרופא הטוב".
ב-2013 היא הצטרפה ל"שיקגו Fire" בתפקיד חוזר בתור דבון, בת זוגה של הפרמדיקית לסלי שי (לורן גרמן).
ב- 2016 שיחקה בסרט המתח "Psychophonia" בתור לילי.
ב-2017 היה לה תפקיד קטן ב"ממלכת החיות" בתור הת'ר.
החל משנת 2019 היא משחקת בסדרת הטלוויזיה "FBI" בתור האנליסטית אליס טיילור. עוד באותה שנה הופיעה בתפקיד שרון לים בסדרה "מגנום, בלש פרטי".
החל משנת 2024 היא משחקת בסדרה "בעיית שלושת הגופים" של נטפליקס בתפקיד ורה יה.
חיים אישיים

בשנת 2009 לים עברה ללוס אנג'לס על מנת לקדם את קריירת המשחק שלה.
לים שומרת על חיים פרטיים והיא טרם פרסמה פרטים על חייה הזוגיים.
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2007 | שש מעלות (אנ') |  | סדרת טלוויזיה של ABC |
| 2008 | כשהעולם מסתובב | איימי | תפקיד משני; סדרת טלוויזיה של CBS |
| 2010 | מדיום |  |  |
| 2010 | The Forgotten |  |  |
| 2010 | Parenthood |  |  |
| 2010 | Victorious |  |  |
| 2011 | דם אמיתי | נעמי | עונה 4; סדרת טלוויזיה של HBO |
| 2011 | האנטומיה של גריי | ד"ר פולי פרסטון | פרק 1 (עונה 8 פרק 8); |
|  | סקורפיון (אנ') |  | תפקיד אורח |
|  | קאסל |  | תפקיד אורח |
|  | בונז |  | תפקיד אורח |
|  | הוואי חמש-אפס |  | תפקיד אורח |
|  | הרופא הטוב |  | תפקיד אורח |
| 2013 | שיקגו Fire | דבון | תפקיד חוזר |
| 2016 | ממלכת החיות | הת'ר | תפקיד משני |
| 2019 | מגנום, בלש פרטי | שרון לים |  |
| 2019–הווה | FBI | אליס טיילור | 5 עונות |
| 2024 | בעיית שלושת הגופים | ורה יה | סדרת טלוויזיה של נטפליקס |
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 2011 | קשר לא מחייב |  |  |
| 2016 | Psychophonia | לילי |  |
הערות שוליים

↑  Vedette Lim, One Chicago & The FBIs Wiki (באנגלית)
↑  Vedette Lim, IMDb (באנגלית)
↑  True Blood's Naomi to be on Greys Anatomy, TrueBlood-Online.com, ‏20 באוקטובר 2011 (באנגלית)
↑  No Strings Attached (2011) recensie, Ivan Reitman - Cinemagazine, cinemagazine.nl
↑  Vedette Lim to star in 'Grey's Anatomy', Digital Spy, ‏20 באוקטובר 2011 (באנגלית)
↑  Vedette Lim as Agent Elise Taylor on FBI Season 5 Episode 10, Alexus Renée Celebrity Myxer (באנגלית)
↑  Jamie Lerner, Here's What Happened to Elise on 'FBI' — It May Lead to Her Downfall, Distractify, ‏18 במאי 2021 (באנגלית)
↑  Special to the Star-Advertiser By Wendie Burbridge, 2019 Oct. 6, Magnum Reloaded: Pickpocket gets scared straight in latest ‘Magnum P.I.’, Honolulu Star-Advertiser, ‏6 באוקטובר 2016 (באנגלית)
↑  Rose, Steve (2024-03-08). "Goodbye horses! Hello cosmos! How the Game of Thrones team went interstellar with 3 Body Problem". The Guardian (באנגלית בריטית). ISSN 0261-3077. נבדק ב-2024-06-25.
↑  Vedette Lim to star in 'Grey's Anatomy', Digital Spy, ‏20 באוקטובר 2011 (באנגלית)
קוד לבוש (ספר)

| --- | --- |

 מידע כללי
 מאת:  קרי פיירסטון
 שפת המקור:  אנגלית
 מקום התרחשות:  קונטיקט
 הוצאה
 תאריך הוצאה:  7 ביולי 2020 
 מספר עמודים:  311
 הוצאה בעברית
 תרגום:  ענבל שגיב-נקדימון
 
"קוד לבוש" הוא ספר שנכתב על ידי קרי פיירסטון. גיבורת הספר היא מולי פרוסט שכתוצאה מנזיפה שקיבלה חברתה לשעבר בנוגע לקוד הלבוש בבית ספרן מחליטה להקים את הפודקאסט "קוד לבוש" שמטרתו להתנגד לקוד הלבוש בבית הספר. בפודקאסט היא מראיינת בכל פעם תלמידה אחרת שנפגעה ממדיניות קוד הלבוש ומהר מאוד הפודקאסט הקטן שלה צובר תאוצה והופך למוביל מהפכה ענקית.
על המחברת

קרי פיירסטון התחילה את כתיבת הספר על מנת לתת השראה לבנות נוער אשר יזדהו עם הקשיים של הדמויות. היא אקטיביסטית וספריה משקפים את תשוקתה להעלות על פני השטח נושאים שלא מדברים עליהם מספיק וליצור עליהם שיח גלוי. פיירסטון קיבלה השראה לכתוב את הספר אחרי ששמעה את בתה משוחחת עם חברות על בית הספר ושמה לב לדפוס מסוים, אחרי שראיינה בנות נוער אחרות היא גילתה שקוד לבוש היוה בעיה גדולה באמריקה, כמעט לכל נערה היה סיפור אישי שקשור אליו.
תקציר העלילה

הסיפור מתרחש בחטיבת פישר בקונטיקט, הוא מתחיל בכך שמולי פרוסט צופה באוליביה בונבנטורה ננזפת על הפרת קוד לבוש, ובגלל התקרית הזו בית הספר מבטל את טיול הקמפינג לכל השכבה. מולי מקימה פודקאסט על מנת להציג לתלמידים את הסיפור האמיתי מאחורי התקרית ולמחות על קוד הלבוש. בכל פרק חברותיה מספרות על תקריות שקרו להן בגלל כפיית קוד הלבוש ואורחים מיוחדים מוזמנים ומספרים על השפעת הנושא עליהם. אנחנו לומדים להכיר את הבית של מולי ואת משפחתה, את החבר הטוב ביותר שלה ואת חיי החברה שלה. בסוף הספר המרד הצליח וקוד הלבוש שונה מאכיפות מוגזמות שחלות רק על הבנות לאכיפות כמו חובה על לבוש עליון, לבוש תחתון, נעליים ואיסור על ביגוד שמציג דברי שנאה, קללות, פעילות לא חוקית, גסה או אלימה.
דמויות

מולי פרוסט - הדמות הראשית בסיפור, תלמידת כיתה ח' בחטיבת הביניים פישר, מתוארת כתלמידה ממוצעת, היא שחקנית לקרוס ומנגנת בקלרינט. חברה של נאוויה ובי בתחילת הסיפור, ובהמשך מכירה חברות חדשות ומחזקת קשרים עם חברותיה מבית הספר היסודי. מקימה פודקאסט בשם "קוד לבוש", בו תלמידות יכולות לספר על תקריות שהיו להן בבית ספרן בגלל קוד הלבוש ולמחות עליו. הפודקאסט שלה זוכה להצלחה והנושא הופך למחאה גדולה שבסופה משתנה קוד הלבוש בבית הספר.
אוליביה בונבנטורה - תלמידת כיתה ח' בחטיבת הביניים פישר, נמצאת בתוכנית מצטיינים, בגלל אירוע שקרה איתה מולי מקימה את הפודקאסט "קוד לבוש", ואוליביה היא המרואיינת הראשונה בו.
בי: תלמידת כיתה ח' בחטיבת הביניים פישר, חברה של מולי ונאוויה וחברה לשעבר של אשלי, אוהבת קייפופ ומתוארת כציירת מוכשרת. תומכת במאבק נגד קוד הלבוש.
פרל: תלמידת כיתה ח' בחטיבת הביניים פישר, נמצאת בתוכנית מצטיינים, חברה של מולי ואוליביה, מרואיינת בפרק השלישי של הפודקאסט "קוד לבוש", מאוהבת בבי בסתר.
ויל: תלמיד כיתה ח' בחטיבת הביניים פישר, החבר הטוב ביותר של מולי ושכן שלה, ההורים שלהם חברים קרובים, ויל ומולי מבלים ביחד בבית עץ שנבנה עבורם שם מולי גם מקליטה את הפודקאסט "קוד לבוש", ויל תומך במאבק נגד קוד הלבוש, סובל מהתמכרות למשחקי מחשב ומאוהב בפרל.
אשלי: תלמידת כיתה ח' בחטיבת הביניים פישר, חברה לשעבר של מולי, בי ונאוויה, תוך כדי העלילה אשלי מתרחקת מן החבורה ומעירה פעמים רבות לחבורה על המחאה שלהן.
גברת איילר (אצבע): תפקידה בחטיבת ביניים אינו ברור, היא נוהגת להעיר לתלמידות על קוד לבוש לעיתים תכופות ולשלוח אותן למזכירות. התלמידים מכנים אותה בשם "אצבע" כי אינם יודעים מהו שמה האמיתי.
ד"ר קאוצ'מן: מנהל חטיבת הביניים פישר, נוהג להעיר לתלמידות על קוד הלבוש באופן קבוע ומתנגד למחאה נגד קוד הלבוש.
דני פרוסט: אחיה הגדול של מולי הלומד בכיתה י"א, מוכר סיגריות אלקטרוניות לילדים בחטיבה והיה מכור בעצמו לסיגריות, לקראת סוף הספר הוא נכנס לגמילה.
ליזה: תלמידת כיתה ח' בחטיבת הביניים פישר, שחקנית כדורעף וכותבת, מרואיינת בפרק השני של הפודקאסט "קוד לבוש".
ניק: תלמיד כיתה ח' בחטיבת הביניים פישר, נוהג להציק למולי וחברותיה ומגיע לריתוק כמעט באופן קבוע.
ג'סמין: תלמידת תיכון, חברה של ג'סיקה והמרואיינת בפרק השביעי של הפודקאסט "קוד לבוש".
ג'סיקה: תלמידת תיכון, חברה של ג'סמין והמרואיינת בפרק הרביעי של הפודקאסט "קוד לבוש"
מרי קייט: תלמידת כיתה ז' בחטיבת הביניים פישר, חברתה של לוסי, שכנתה וחברתה של מולי. הייתה חלק מהמאבק בקוד הלבוש בחטיבה. הוריה גוננו עליה מילדותה ומתחילת הספר היא מתוארת כילדה פחדנית. בסוף הספר מקימה מרי קייט פודקאסט משל עצמה שנקרא "הכל טוב בעיר הדוב" בעקבות בעיית הדובים בעיירה.
לוסי: תלמידת כיתה ז' בחטיבת הביניים פישר, חברה של מרי קייט, שחקנית כדורסל, גזברית מועדון השחמט ופעילה במועצת התלמידים, המרואיינת בפרק החמישי של הפודקאסט "קוד לבוש"
נאוויה: חברה של מולי ובי, חברה לשעבר של נאוויה, לימדה את מולי לשחק לקרוס, ומתוארת כשחקנית מצטיינת. תומכת במאבק נגד קוד הלבוש.
טליה: תלמידת כיתה ז' בחטיבת הביניים פישר, זמרת וחברה במועדון השירות לקהילה, קיבלה נזיפה על קוד לבוש, בעקבות זאת פגשה את מולי בריתוק, לאחר מכן התראיינה בפרק השמיני של הפודקאסט "קוד לבוש".
טום: חבר של מולי, נאוויה ובי, נוהג לשבת איתן בשולחן בארוחת הצהריים, סובל מפגיעת מוח שנגרמה כתוצאה מתאונת סקי שעבר. תומך במאבק נגד קוד הלבוש.
הערות שוליים

↑  DRESS CODED | Kirkus Reviews. (באנגלית)
↑  Carrie Firestone, www.amazon.com (באנגלית אמריקאית)
↑  קרי פיירסטון, קוד לבוש, מודן, 2021
קים יו-ג'ונג (סופר)

ערך זה עוסק בסופר קוריאני. אם התכוונתם לאחותו של מנהיג צפון קוריאה קים ג'ונג-און, ראו .
| --- | --- |

 לידה:  11 בינואר 1908 צ'ונצ'ון, חבל גאנגוון, האימפריה הקוריאנית (אנ') 
 פטירה:  29 במרץ 1937 (בגיל 29) סיאול, קוריאה הדרומית 
 מדינה:  הכיבוש היפני בקוריאה 
 לאום:  קוריאה
 עיסוק:  סופר, משורר
 מקום לימודים:  אוניברסיטת יונסיי, Whimoon High School 
 שפות היצירה:  קוריאנית
 סוגה:  רומן, שירה, מסה
 www.kimyoujeong.org
 
קים יוּ-ג'וֹנג (בקוריאנית - הנגול: 김유정,‏ הנג'ה: 金裕貞; ‏ 11 בינואר 1908 - 29 במרץ 1937) היה סופר קוריאני.
הוא אחד הסופרים המפורסמים של קוריאה, הידוע גם כסמלה של העיר צ'ונצ'ון (אנ'), שם נולד. על שמו נקראו "כפר הספרות של קים יו-ג'ונג" ותחנת גימיוג'ונג (אנ'), שניהם בצ'ונצ'ון.
חייו

קים נולד ב-11 בינואר 1908 בצ'ונצ'ון, בחבל גאנגוון (אנ'). הוא היה בנה השני של משפחה עשירה. בגיל שבע איבד את אמו, ובגיל תשע את אביו. אף על פי שאביו היה בעל אדמות עשיר, הונה של המשפחה פחת באופן משמעותי על ידי אחיו הבכור, שמכר את כל נכסיהם בצ'ונצ'ון, וקים חי את רוב חייו כנער מתבגר וכבוגר בעוני. לאחר שקיבל השכלה תיכונית בסיאול, הוא החל ללמוד בגיל 20 במכללה הנוצרית של צ'וסון, שכיום היא אוניברסיטת יונסיי (אנ') בסיאול, אולם הוצא מהמוסד כעבור חודשיים. ב-1930 חזר לכפרו, שתושביו נאנקו תחת השלטון היפני.
ב-1933 הוציא את הפרסום הספרותי הראשון שלו, "משוטט בין הגבעות" (Wanderer Among the Hills ,Sangol nageune) ושנתיים מאוחר יותר זכה בתחרויות סיפור קצר שנערכו על ידי העיתונים צ'וסון אילבו (אנ') וצ'וסון ג'ונגאנג אילבו. ב-1935 הוא נעשה חבר החוג הספרותי "חברת התשעה" (Gu-inhoe), שכללה משוררים בולטים וסופרים כגון ג'ונג ג'יונג ולי סאנג. הוא הותיר אחריו כשלושים סיפורים, שרובם פורסמו בשנים 1935 ו-1936. הוא נפטר משחפת ב-29 במרץ 1937.
ב-6 באוגוסט 2002 הוקם "כפר הספרות של קים יו-ג'ונג", כדי להוקיר את רוחו ויצירתו של הסופר, באמצעות שיקום ביתו ובניית אולם תצוגה. החברה לזכר קים יו-ג'ונג מקיימת אירועים כגון טקס לזכרו, פגישות-מחקר ופסטיבל-ספרות לנוער.
יצירתו

קים כתב כשלושים סיפורים קצרים, שרובם פורסמו בשלוש השנים שקדמו למותו. סיפורו "הקמליות" (동백꽃) מ-1936 עוסק בתושביו של כפר חקלאי קוריאני. המיניות המרומזת שבו הייתה בוטה יותר בסיפור "מטר של גשם" (소낙비) מ-1935. סיפורו מ-1937 "החום הלוהט" נחשב קודר.
ייתכן והגיבור הראשי האב-טיפוסי של קים יו-ג'ונג הוא המספר של "אביב, אביב" ("בום בום", 1935) - איש פתי שמתקשה להבין שחותנו המיועד הערמומי מנצל את עבודתו, או הבעל ב"שמש מלהטת" (Ttaengbyeot), שהוא כה בור ועם הארץ עד שאינו יודע שחוליה של אשתו היא בעצם תוצאה של תינוק שגדל במהירות ברחמה. דיאלוג מצחיק וגס וסלנג מדובר מגבירים את הפוטנציאל הקומי של מצבים כאלה, אולם זרם תחתי של עצב מצביע על עליבותם של חיים מוכי-עוני. בגישתו הפיוטית של קים יו-ג'ונג לטבע ובאפיון העשיר של שלמות עובדי האדמה, טבועות התייחסויות לשאלות לגבי מעמדות. עימותים בין דיירים למתווכים, כמו גם בעיית בעלי האדמות הנפקדים, שהתעוררה במהירות כתוצאה של מדיניות חקלאית יפנית, מרמזים על המציאות הקודרת והעגומה של קוריאה הכפרית בשנות ה-30 של המאה ה-20.
קים עוסק בסתירות המבניות של החברה הכפרית של קוריאה בצורה מפורשת יותר בסיפורים "כישוף גשום" (סונאקבי) ו"נוכלים" (מאנמובאנג). הבעל בסיפור הראשון והאח הגדול בסיפור השני הם איכרים עקורים שנאלצים לנדוד לאחר שאיבדו את חכירותם. באווירה של ייאוש גדול, כאשר עבודה מפרכת מביאה איכרים רק עמוק יותר ויותר אל חובות, שתי הדמויות פונות אל הימורים בחיפוש אחר רווח מהיר. הבעל דוחף להתייחדותה המינית של אשתו עם איש זקן ועשיר תמורת כסף, ואילו האח הגדול עוזב את אשתו וילדו כדי למצוא אמצעים להישרדות. הרוח הספקולטיבית שעוני קשה מפתח בקרב איכרים מתבטאת גם בצורת קדחת זהב בסיפור "מרבץ עשיר" (נודאג'י, 1935) ו"קטיף זהב בשדה שעועית" (Geum ttaneun kongbat). למרות שרוב סיפורים הם תיאורים של קהילות כפריות שוקעות, קים הפנה גם את תשומת לבו אל מצבו של העני העירוני בסיפורים כגון "חיים אומללים" (טאראג'י).
פרשת זירוקס

ערך זה עוסק במחלוקת במהלך הבחירות לנשיאות רוסיה בשנת 1996. אם התכוונתם לטענות על הונאה בחברה האמריקאית זירוקס, ראו .
פרשת זירוקס (ברוסית: Дело о «коробке из-под ксерокса», בתרגום חופשי "המקרה עם קופסת זירוקס"; באנגלית: Xerox affair) הייתה מחלוקת פוליטית רוסית שהתרחשה במהלך הסיבוב השני של הבחירות לנשיאות רוסיה 1996. הסיפור התחיל עם מעצרם של שני עובדים בקמפיין הבחירות של הנשיא בוריס ילצין סמוך לבית הלבן של רוסיה. מאבטחים מצאו בקופסה של זירוקס שנשא אחד העצורים שטרות בסכום של חצי מיליון דולר.
בשלב מוקדם התברר כי המעצר נעשה בהוראתם של ראש שירות הביטחון הפדרלי מיכאיל ברסוקוב ושל מפקד המשמר הנשיאותי אלכסנדר קורז'קוב, שניהם היו חברים בקמפיין הנשיאותי של ילצין, מהאגף היותר שמרני.
השערורייה, שהתרחשה יומיים לאחר סיום הסיבוב הראשון של הבחירות לנשיאות (ובערך שבועיים לפני הסיבוב השני), הביאה לפיטוריהם של קורז'קוב וברסוקוב מתפקידיהם בממשל הנשיאותי ובקמפיין, וכן לפיטוריו של בעל בריתם הפוליטי ומי שכיהן כסגן ראש הממשלה, אולג סוסקובץ.
רקע: המאבק על הקמפיין

השערורייה התרחשה בזמן שבוריס ילצין התמודד לבחירתו מחדש כנשיא רוסיה. הסיבוב הראשון של הבחירות נערך ב-16 ביוני, ומתוך אחד עשר מתמודדים העפילו בוריס ילצין וגנאדי זיוגאנוב לסיבוב השני עם 35.3% ו-32% בהתאמה (לניצחון נדרש רוב הקולות). הסיבוב השני בין השניים בלבד נועד להתקיים ב-3 ביולי באותה שנה.
סוסקובץ היה האחראי המקורי על הקמפיין של ילצין, כאשר קורז'קוב וברסוקוב היו סגניו בקמפיין. במהלך השבועות שקדמו לאירוע נחלש מאוד מעמדו של סוסקובץ, והוקמה 'מועצת הקמפיין' שנטלה חלק גדול מסמכויותיו ועד להדחתו מניהול הקמפיין. בניגוד לקו הלאומני והנוקשה יותר של סוסקובץ, הוצב בניהול הקמפיין אנטולי צ'ובאיס שהוביל לפני כן את תוכנית ההפרטה הרוסית ופוטר רק בינואר באותה שנה מתפקיד סגן ראש הממשלה, מאחר שהוא נחשב ליברל ומתון יותר.
על אף הדחתו של סוסקובץ מניהול הקמפיין, קורז'קוב וברסוקוב שנחשבו אנשיו – נותרו חלק מ'מועצת הקמפיין'. אולם, בגלל חוסר שביעות רצון מהכיוון החדש והליברלי יותר של קמפיין הבחירות, הם, יחד עם סוסקובץ, הסתכסכו עם הנהלת הקמפיין החדשה.
השערורייה

כאמור, ב-19 ביוני, בהוראת קורז'קוב וברסוקוב, עצרו המאבטחים את סרגיי ליסובסקי (מנהל חברת פרסום) ואת ארקדי יבסטפייב (עוזר של צ'ובאיס) בזמן שהשניים עזבו את הבית הלבן הרוסי. סוכני האבטחה גילו חצי מיליון דולר בקופסת נייר העתקה של זירוקס שהייתה בידיו של אחד מהם. כתוצאה מגילוי זה, ובהוראתם הנוספת של ברסוקוב וקורז'קוב, נעצרו השניים ונחקרו, והאירוע דווח ברשתות התקשורת בתוך שעות אחדות.
המניע של ברסוקוב וקורז'קוב היה ככל הנראה הטינה כלפי צ'ובאיס. קורז'קוב היה איש מפתח שהפציר בילצין לדחות את הבחירות ובתחילת מאי יצא בקריאה פומבית לילצין לעשות זאת. המטרה הייתה ככל הנראה להשחיר את צ'ובאיס בעיניו של ילצין ולהרחיקו מהקמפיין ומעמדת כוח בממשל הרוסי.
פרסום הפרשה גרר מיד שתי פרשות משנה: האחת, חשיפת פעילותם המושחתת של ברסוקוס וקורז'קוב והשימוש שעשו במאבטחים כדי ליצור הון פוליטי ולפגוע ביריבם, והשנייה, שאלת חצי מיליון הדולר והחשד שנעשתה הונאה בכספי הקמפיין.
כבר למחרת, ב-20 ביוני, פיטר ילצין את קורז'קוב וברסוקוב, כמו גם את בעל בריתם הפוליטי סוסקובטס, מכל תפקידיהם בממשל הנשיאותי ובקמפיין שלו. ילצין טען ששלושתם התערבו במסע הבחירות ופגעו בו. ההערכה היא כי צ'ובאיס שכנע את ילצין שהותרת השלושה על כנם תוביל להפסד בסיבוב השני בבחירות. ילצין, שהעדיף להרחיק מעצמו פרשת שחיתות חדשה, מיהר לבצע את ההמלצה.
בנושא השני, גילויים של חצי מיליון דולר והחשד להונאה כספית בקמפיין של ילצין, הכריז צ'ובאיס בפומבי שההאשמות הן עבודתם של יריבים פוליטיים.
ב-19 ביולי 1996 פתחה הפרקליטות הצבאית הראשית בפיקוחו של ראש מנהלת שירות הביטחון הפדרלי באזור מוסקבה, בחקירה פלילית בחשד לעסקאות מטבע בלתי חוקיות. החקירה נסגרה באפריל 1997, נפתחה מחדש בינואר 1999, ונסגרה לבסוף במאי 1999.
ראו גם

הבחירות לנשיאות רוסיה 1996
בוריס ילצין
אנטולי צ'ובאיס
מיכאיל ברסוקוב
הערות שוליים

↑  TIME, The Plot Thickens, TIME, ‏1996-06-20 (באנגלית)
הבית הלבן הרוסי
ואגנר לאב

ואגנר סילבה דה סוזה (בפורטוגזית: Vágner Silva de Souza; נולד ב-11 ביוני 1984 בריו דה ז'ניירו שבברזיל), הידוע בשם ואגנר לאב (Vágner Love) הוא כדורגלן ברזילאי המשחק בעמדת החלוץ בקבוצת מיטיולן הדנית. ב-2008 קיבל את הפרס "כדורגלן השנה ברוסיה (ספורט אקספרס)".
ב-29 באוגוסט 2009 הושאל "ואגנר לאב" לפלמיירס, ובינואר 2010 הושאל שוב, הפעם לפלמנגו. לאחר ההשאלה חזר לשחק בצסק"א מוסקבה, עד אשר עבר סופית לפלמנגו הברזילאית תמורת 9.7 מיליון אירו.
ב-13 בינואר 2013 חזר לאב לצסק"א מוסקבה הרוסית. ביולי באותה שנה עבר לשאנדונג לוננג הסינית. בפברואר 2015 חזר לאב לברזיל וחתם בקורינתיאנס המקומית. ב-16 בינואר חתם במונקו. ב-30 באוגוסט 2016 חתם באלניהספור הטורקית. ב-29 בינואר 2018 חתם לאב בבשיקטש. ב-25 בינואר 2019 חזר לקורינתיאנס וחתם לשנתיים. ביוני 2020 עזב את הקבוצה וחתם בקאיראט אלמטי הקזחית, במדיה זכה באליפות כבר בעונת הבכורה שלה, כשהבקיע שער והיה מעורב בבעיטת הפנדל לזכות קבוצתו במשחק הזכייה מול אורדבסי שימקנט השלישית.
בינואר 2022 חתם במיטיולן.
"ואגנר לאב" זכה לכינויו בעיקר בשל המספר הרב של בחורות איתן בילה, וחיי המין המתהוללים שלו. "ואגנר לאב" גם היה ידוע בשל צבע שערו הייחודי.
תארים > קבוצתיים

אליפות רוסיה (3) – 2005, 2006, 2013
מקום שני בליגת העל הרוסית – 2004, 2008, 2010
הגביע הרוסי (6) – 2004/2005, 2005/2006, 2007/2008, 2008/2009, 2010/2011, 2012/2013
דאבל (3) – 2005, 2006, 2013
הסופר קאפ הרוסי (3) – 2006, 2007, 2009
גביע אופ"א – 2004/2005
קופה אמריקה (2) – 2004, 2007
ליגת העל הקזחית (1) – 2020
הגביע הקזחי: 2021
תארים > אישיים

מלך השערים בליגה הברזילאית השנייה – 2003 (19 שערים)
מלך השערים באליפות סאו פאולו – 2004 (12 שערים)
מלך השערים של ליגת העל הרוסית – 2008 (20 שערים)
מלך השערים בגביע אופ"א – 2008/2009 (11 שערים)
מלך השערים באליפות ריו דה ז'ניירו – 2010 (15 שערים)
הערות שוליים

↑  אלכס נירנבורג, "ואגנר לאב עוזב את צסק"א מוסקבה", מאתר nrg, מיום 29 באוגוסט 2009, באתר nrg
↑  ynet ספורט, ואגנר לאב עוזב את צסק"א לטובת פלמנגו, באתר ynet, 25 בינואר 2012
↑  ynet ספורט, ואגנר לאב: "היו אורגיות, 8 נשים ו-6 כדורגלנים", באתר ynet, 11 באפריל 2012
| נבחרת ברזיל – קופה אמריקה 2004 (מקום ראשון) |
| --- | --- | --- |
|  1 ז'וליו סזאר •  2 מנסיני •  3 לואיזאו •  4 חואן •  5 רנאטו •  6 גוסטבו נרי •  7 אדריאנו •  8 קלברסון •  9 לואיס פביאנו •  10 אלכס •   11 אדו •  12 פאביו • 13 מאייקון •  14 בורדון • 15 כריס • 16 דודו סראנסה • 17 אדריאנו קורייאה • 18 ז'וליו בפטיסטה • 19 דייגו • 20 פליפה • 21 ריקרדו אוליביירה • 22 ואגנר לאב • מאמן: פריירה |  1 ז'וליו סזאר •  2 מנסיני •  3 לואיזאו •  4 חואן •  5 רנאטו •  6 גוסטבו נרי •  7 אדריאנו •  8 קלברסון •  9 לואיס פביאנו •  10 אלכס •   11 אדו •  12 פאביו • 13 מאייקון •  14 בורדון • 15 כריס • 16 דודו סראנסה • 17 אדריאנו קורייאה • 18 ז'וליו בפטיסטה • 19 דייגו • 20 פליפה • 21 ריקרדו אוליביירה • 22 ואגנר לאב • מאמן: פריירה | ברזיל |
| נבחרת ברזיל – קופה אמריקה 2007  (מקום ראשון) |
| --- | --- | --- |
|  1 הלטון •  2 מאייקון •  3 אלכס •  4 חואן •  5 מיניירו •  6 ז'ילברטו •  7 אלאנו •  8 ז'ילברטו סילבה •  9 ואגנר לאב •  10 דייגו •   11 רוביניו •  12 דוני • 13 דניאל אלבס •  14 אלכס סילבה • 15 נאלדו • 16 קלבר • 17 ז'וזואה • 18 פרננדו • 19 ז'וליו בפטיסטה • 20 אנדרסון • 21 אפונסו אלווס • 22 פרד • מאמן: דונגה |  1 הלטון •  2 מאייקון •  3 אלכס •  4 חואן •  5 מיניירו •  6 ז'ילברטו •  7 אלאנו •  8 ז'ילברטו סילבה •  9 ואגנר לאב •  10 דייגו •   11 רוביניו •  12 דוני • 13 דניאל אלבס •  14 אלכס סילבה • 15 נאלדו • 16 קלבר • 17 ז'וזואה • 18 פרננדו • 19 ז'וליו בפטיסטה • 20 אנדרסון • 21 אפונסו אלווס • 22 פרד • מאמן: דונגה | ברזיל |
| 0 | 1 | 2 |
| --- | --- | --- |
| הקודם: קונסטנטין זיריאנוב | כדורגלן השנה ברוסיה (ספורט אקספרס)  2008 | הבא: אלחנדרו דומינגס |
רמולה דווי

| --- | --- |

רמולה בסרט קזנצ'י 1941
 לידה:  7 ביולי 1917 מומבאי, הראג' הבריטי 
 פטירה:  10 בדצמבר 1988 (בגיל 71) מומבאי, הודו 
 שם במה:  רמולה דבי
 שם לידה:  רחל כהן
 מדינה:  הודו 
 תקופת הפעילות:  1937–1951 (כ־14 שנים) 
 פרופיל ב-IMDb
 
רמולה דווי (באנגלית: Ramola Devi‏; 7 ביולי 1917 – 10 בדצמבר 1988) הייתה שחקנית הודית יהודיה ממוצא בגדאדי. נולדה בשם רחל כהן. התפרסמה בסרט "הקופאי" (Khazanchi) מ-1941. הייתה כוכבת קולנוע מצליחה בהודו משנות ה-40 של המאה ה-20 עד 1951, אז סיימה את קריירת המשחק שלה.
ראשית חייה

רמולה דווי נולדה בשם רחל כהן בשנת 1917 במומבאי שבהודו, למשפחה יהודית אשר מוצאה בבגדאד שבעיראק. אביה חיים כהן, מנהל בית ספר, העביר את המשפחה לכלכותה, שם סיימה את לימודיה. יחד עם שתי אחיותיה, פעלה רמולה על הבמה כחובבת לפני שנכנסה לסרטים. רמולה נמשכה אל מקצועות הבמה כבר מגיל קטן, ומיד לאחר סיום לימודיה החליטה לקדם את חלומה.